

Norsk forening for allmennmedisin

Norsk ortopedisk forening

Norsk geriatrisk forening

Norsk indremedisinsk forening

Norsk anestesiologisk forening

Norsk nevrokirurgisk forening

Norsk nevrologisk forening

Norsk forening for barne- og ungdomspsykiatri

Deres ref.:  Vår ref.:  17/6041 Dato: 31.10.17

**Høring - Pakkeforløp hjerneslag (Fase 1)**

Helsedirektoratet har sendt på høring forslag til fase 1 for innføring av pakkeforløp for hjerneslag. Fase 1 beskriver det anbefalte pasientforløpet i spesialisthelsetjenesten, med koder og forløpstider, så langt som dagens system tillater. Pakkeforløpet vil inneholde målepunkter med målformuleringer og forløpstider.

Direktoratet ønsker innspill på om målsettingen med pakkeforløp for hjerneslag blir ivaretatt med dette utkastet. Videre ønsker de innspill på målepunktene, beskrivelsene av disse, og om andre temaer burde vært med. De ønsker i tillegg innspill på det videre skisserte pakkeforløpet, og vedlagt plan for fase 2, med fokus på rehabilitering.

Direktoratets målsetting med pakkeforløp for hjerneslag er at dette kan bane vei for resten av rehabiliteringsfeltet når det kommer til detaljert ansvarsavklaring mellom forskjellige nivåer innen spesialisert rehabilitering og kommunal rehabilitering. Det er derfor inkludert et prosjektforslag med detaljert anbefaling om hvilke pasienter som bør få hvilken rehabilitering når.

Du kan lese mer på Helsedirektoratets nettsider:

<https://helsedirektoratet.no/horinger/pakkeforlop-hjerneslag-fase-1#arbeid-med-pakkeforløp-fase-2>

Dersom høringen virker relevant, bes det om at innspill sendes til Legeforeningen innen

**20. november 2017.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver

|  |  |
| --- | --- |
|  |  |
|  |  |